বিগ বস ১১

বিগ বস ১১ (এছাড়াও বিগ বস: পড়শি বাজায়েঙ্গে বারো নামেও পরিচিত) ভারতীয় আপাতবাস্তব টেলিভিশন অনুষ্ঠান বিগ বসের হিন্দি সংস্করণের একাদশ মৌসুম ছিল। এন্ডেমল শাইন ভারত দ্বারা প্রযোজিত এই মৌসুমটি ২০১৭ সালের ১লা অক্টোবর তারিখে উদ্বোধনী অনুষ্ঠানের মাধ্যমে শুরু হয়েছিল, যা ১০৬ দিনের যাত্রা শেষে ২০১৮ সালের ১৪ই অক্টোবর তারিখে ফাইনালের মাধ্যমে সম্পন্ন হয়েছে। পূর্ববর্তী মৌসুমের মতো এই মৌসুমটিও ভারতীয় টেলিভিশন চ্যানেল কালার্স টিভির পাশাপাশি ডিজিটাল মাধ্যম ভুটে সম্প্রচারিত হয়েছে। ভারতীয় অভিনেতা সালমান খান পূর্ববর্তী মৌসুমের মতো এই মৌসুমেও উপস্থাপনা করেছেন।

১৯ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় অভিনেত্রী শিল্পা শিন্দে জয়লাভ করেছেন, অন্যদিকে হিনা খান প্রথম রানার-আপ হয়েছেন। এছাড়াও বিকাশ গুপ্তা, পুনিশ শর্মা এবং আকাশ দাদলানি ফাইনালে পৌঁছেছিলেন।

বিন্যাস
বিগ বস মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান বিগ ব্রাদারের আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।

এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।

বাসিন্দা
থাম্ব|ডান|220px|এই মৌসুমের বিজয়ী শিল্পা শিন্দে

 স্থান  বাসিন্দা  পেশা      অবস্থা  ১  শিল্পা শিন্দে  অভিনেত্রী  দিন ১  দিন ১০৬   ২  হিনা খান  অভিনেত্রী  দিন ১  দিন ১০৬   ৩  বিকাশ গুপ্তা  প্রযোজক  দিন ১  দিন ১০৬   ৪  পুনিশ শর্মা  টেলিভিশন অনুষ্ঠানের প্রতিযোগী  দিন ১  দিন ১০৬   ৫  আকাশ দাদলানি  র‍্যাপার  দিন ১  দিন ১০৬   ৬  লাভ তেয়াগি  মডেল  দিন ১  দিন ৯৮   ৭  প্রিয়াঙ্ক শর্মা  টেলিভিশন অনুষ্ঠানের প্রতিযোগী  দিন ১  দিন ৯০   ৮  আরশি খান  মডেল  দিন ১  দিন ৮৩   ৯  হিতেন তেজওয়ানী  অভিনেতা  দিন ১  দিন ৭৭   ১০  বন্দেগি কালরা  মডেল  দিন ১  দিন ৬৩   ১১  স্বপ্না চৌধুরী  নৃত্যশিল্পী  দিন ১  দিন ৫৬   ১২  বেনাফশা সুনাওয়ালা  মডেল  দিন ১  দিন ৪৯   ১৩  সব্যসাচী সতপতি  উপস্থাপক  দিন ১  দিন ৪২   ১৪  মেহজাবি সিদ্দিকি  গৃহিণী  দিন ১  দিন ৪২   ১৫  ধিনচ্যাক পূজা  সঙ্গীতশিল্পী  দিন ২১  দিন ৩৫   ১৬  জ্যোতি কুমারি  শিক্ষার্থী  দিন ১  দিন ২৮   ১৭  লুসিন্ডা নিকোলাস  মডেল  দিন ১  দিন ১৫   ১৮  শিবানি দুর্গা  ধর্মপরায়ণা নারী  দিন ১  দিন ১৪   ১৯  জুবায়ের খান  পরিচালক  দিন ১  দিন ৭  

তথ্যসূত্র

বহিঃসংযোগ


বিষয়শ্রেণী:বিগ বসের (হিন্দি টেলিভিশন ধারাবাহিক) মৌসুম
বিষয়শ্রেণী:২০১৭-এ ভারতীয় টেলিভিশন মৌসুম
বিষয়শ্রেণী:২০১৮-এ ভারতীয় টেলিভিশন মৌসুম
বিষয়শ্রেণী:কালার্স টিভির মৌলিক অনুষ্ঠান